**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktu. |
| 2. | Pašreizējā situācija un problēmas | Rundāles pils regulārais dārzs ir vislabāk saglabātais baroka dārzu un parku mākslas piemineklis Latvijā un plašākā reģionā. Līdz ar to pils ansambļa saglabāšana pieder pie Latvijas kultūrvēsturiskā mantojuma saglabāšanas prioritārajiem jautājumiem.  Rundāles pils baroka arhitektūras un parka ansamblis ietver 72 ha lielu teritoriju. No tās 32 ha ir meža parks, kas ir franču regulārā dārza tiešs turpinājums. Mežaparkā dominē lapu koki. Arhitekta Frančesko Bartolomeo Rastrelli projektā meža parkā turpinās piecas starveida alejas, kas orientētas uz pils dienvidu korpusa centrālo telpu. Trīs šķērsalejas mežu sadala 25 kvartālos, mūsdienās saglabājušies 17, daļa no tiem kā neliela joslas. Pie spoguļdīķa abās pusēs no centrālās alejas sākotnēji projektēti divi pastaigu bosketi ar krustotiem celiņiem. Centrālās alejas vidusdaļā projektā iezīmēta ēka, domājams belveders vai skatu tornis, jo Kurzemes hercoga vasaras pils bija iecerēta kā medību pils. Mežā laikā no 1737.-1739.gadam papildus tika stādīti oši, pīlādži un liepas, kopā 2338 koki.  Parka glābšanas projekts ietver pirmos galvenos mērķus un uzdevumus, kas aktualizējušies tieši pēdējos trīs gados. Pēdējo gadu laikā ošu slimošana ir pieņēmusi katastrofālus apmērus - tā ir apņēmusi visu parka teritoriju un rada aktuālus draudus gājējiem. Tagad process ir paātrinājies un koku krišana notiek pat nelielās vēja brāzmās. Radusies nepieciešamība strauji izcirst slimos un nokaltušos ošus, jo tie sāk apdraudēt meža apmeklētājus. Oši meža parkā aizņem 2/3 audzes, tāpēc koku krišana rada arī vizuāli lielus zaudējumu kopējā F.B.Rastrelli iecerētajās Baroka dārza kulisēs. Pēdējos gados pierādījies, ka cieš arī jauniestādītie kociņi, kurus oši krītot nolauž, tā radot arī materiālus zaudējumus.  Nozīmīgu vietu mežaparka koku sastāvā ieņem parastais osis *Fraxinus excelsior.*  Absolūti lielākajai daļai mežaparkā augošo ošu konstatēta *Chalara fra*xinea infekcija dažādās slimības attīstības fāzēs. Koku inficēšanās mehānisms līdz galam nav izpētīts, taču pastāv uzskats, ka tas var notikt gan ar vēja iznēsātām sporām, gan ar augu sulu sūcošo kukaiņu starpniecību. Šī patogēnā sēne (līdzīgi kā vīksnām un gobām jau ilgstoši postošā grafioze) attīstās dzinumu vadaudos, tos nosprostojot un izraisot dzinumu atmiršanu. Pirmās infekcijas pazīmes ir ošu dzinumu strauja vīšana un nokalšana lielākoties vasaras otrajā pusē. Mēģinot kompensēt zaudēto zaru apjomu, koks katru gadu veido arvien jaunus ūdenszarus no vēl dzīvajiem resnajiem zariem, taču arī šie ūdenszari aiziet bojā. Šādā veidā koks tiek novājināts. Nepietiekamais koka lapu apjoms vairs nespēj apgādāt ar barības vielām stumbru un sakņu sistēmu, izraisot sakņu, tai skaitā balsta sakņu atmiršanu. Balsta sakņu atmiršana savukārt izraisa koka mehāniskās stabilitātes samazināšanos un koku gāšanos pat nelielā vējā bez acīmredzama iemesla. Šobrīd oši rada apdraudējumu gan muzeja darbiniekiem, gan apmeklētājiem, gan infrastruktūrai.  Saskaņā ar Latvijas Dendrologu biedrības prezidenta A.Svilāna Muzeja teritorijas apsekošanas rezultātā sniegto atzinumu, kā arī LR Zemkopības ministrijas Valsts augu aizsardzības dienesta atzinumu, veicamie darbi ārkārtas situācijas novēršanai ir sekojoši:   1. Nekavējoties veikt parasto ošu *Fraxinus excelsior* izzāģēšanu Rundāles pils regulārā dārza meža (mežaparka) daļā, kas ir būtiski nepieciešams gan kultūras pieminekļa saglabāšanai, gan darbinieku un apmeklētāju drošībai, 2. Veikt sauso un citu bīstamo koku (arī t.sk. Holandes slimības skartos parastās vīksnas *Ulmus laevis* un parastās gobas *U.glabra* eksemplārus) izzāģēšanu, 3. Veikt pameža tīrīšanu un retināšanu, saglabājot veselīgus, augtspējīgus lapukokus (izņemot ošus, vīksnas un gobas), kā arī skujkokus, 4. Veikt meža mākslīgu atjaunošanu, izmantojot liepas, ozolus, kļavas u.c. koku sugas, kokus stādīt tikai tur, kur virs tā ir skaidri redzamas debesis, nestādīt kokus zem veco koku vainagiem (!) un tuvāk par 5m no to vainagu projekcijas malas. Attālums starp jaunajiem kokiem (retināšanā atstātajiem un no jauna stādāmajiem) 6-8m.   Darbus ārkārtas situācijas novēršanai ir jāpabeidz līdz aktīvās apmeklētāju sezonas sākumam (maijs), savādāk Rundāles pils muzejs būs spiests slēgt apmeklētājiem ošu slimības skarto teritoriju, kā rezultātā Muzejs zaudēs ievērojamu daļu pašu ieņēmumu. Darbu rezultātā nocirstos kokus plānots izmantot sekojoši:  1) Inficēto koku izmantojamās daļas tiks pārstrādātas galdniecības cehā saimniecībā izmantojamo paliktņu, dēlīšu izgatavošanai.  2) Inficēto koka daļu sadedzinās uzreiz pēc nociršanas, lai novērstu infekcijas tālāku izplatību.  Ņemot vērā iepriekš minēto, nepieciešamas finansējums **131 936 latu** apmērā parka teritorijas atjaunošanas 1.posma izdevumu segšanai.  Valsts sabiedrība ar ierobežotu atbildību „Latvijas Nacionālais teātris” (turpmāk – LNT), kurā Kultūras ministrija ir 100% kapitāla daļu turētājs, informē, ka LNT tehniskais nodrošinājums ir katastrofālā stāvoklī:   1. Skatuve ir teātra centrālais pamatelements,   izrādes scenogrāfija un režija tiek veidotas pamatojoties uz skatuvi kā kustīgu elementu. Skatuves kustīgo stangu un podestu darbību nodrošina frekvenču pārveidotāji (36 stangām un 6 podestiem), kas uzstādīti 2004. gadā.  LNT informē, ka no februāra beigām ir spiests nodarbināt paralēli 2-3 skatuves strādniekus, atkarībā no izrāžu sarežģītības, lai manuāli nodrošinātu skatuves darbību, jo lūzt frekvenču pārveidotāji un gultņi. Ņemot vērā iepriekšminēto, ir aizkavēts normāls skatuves darbības ritms un pastāv liela iespējamība, ka ar šādu skatuves darbību, izrāde būs jāpārtrauc.  Bez tam, atsaucoties uz Austrijas eksperta Bernhard Sumper norādīto, kas apkalpo skatuves mehāniku, LNT rīcībā esošie frekvenču pārveidotāji ir sliktas kvalitātes kā nepieciešams, lai to darbības mūžs būtu ilgāks.  Papildus finansējums nepieciešams **15 696 latu** apmērā, lai iegādātos jaunus frekvenču rādītājus, nodrošinot izrāžu pilnvērtīgu norisi un nepieļautu situāciju, kad notiekošā izrāde ir jāpārtrauc.   1. Audio tehnikas ražotāji aizvien vairāk pāriet   uz digitālu ierīču ražošanu. To instalācija un lietošana LNT rada problēmas, jo ne visa analogā tehnika ir saderīga ar šiem risinājumiem. Bez tam, esošajai tehnikai nav iespējams iegādāties jaunas rezerves daļas, jo tās vairs netiek ražotas. Vairākas reizes pēdējā mēneša laikā LNT ir nācies labot esošo apziņošanas sistēmu, kura pilda arī Lielās zāles skaļruņu vadības sistēmas funkcijas. Pēc pēdējā veiktā remonta tika secināts, ka turpmāk nebūs iespējams nomainīt procesora detaļas, jo vairs nenotiek to ražošana. Lai izvairītos no izrāžu atcelšanas un jauniestudējumu mēģinājumu kavēšanas tehnisku iemeslu dēļ, nepieciešams papildus finansējums **18 966 latu** apmērā, lai atdalītu apziņošanas sistēmas vadību no Lielās zāles skaļruņu sistēmas;   1. Sakarā ar vispārēju digitalizāciju, vairs netiek   ražoti Minidisku profesionālā tehnika, kas tika izmantota izrāžu apskaņošanā. Vienīgā alternatīva ir datu atskaņotāji (datori, dažādu karšu lasītāji). Izmantojot esošos datorus izrāžu apskaņošanā, pastāv augsts risks failu neatvērt (palaist) konkrētajā brīdī. Pēdējo divu mēnešu laikā tas noticis jau vairakkārt (izrādēs „Parīzes Dievmātes katedrāle”, „Sapnis par Brodveju” u.c.).  Ņemot vērā iepriekšminēto, LNT digitālās  atskaņošanas ierīču iegādei nepieciešams papildus finansējums **5 883 latu apmērā**;  LNT nepieciešami papildus finanšu līdzekļi  tehniskajam nodrošinājumam **40 545** latu apmērā. Kultūras ministrija un LNT ir izvērtējušas iespēju segt izdevumus esošā budžeta ietvaros, bet ne Kultūras ministrijai, ne LNT šobrīd nav šādu līdzekļu, jo situācija pēc būtības ir neatliekama.  J.Vītola Latvijas Mūzikas akadēmija (turpmāk – JVLMA) ir ministrijas padotībā esoša augstākās izglītības iestāde. JVLMA īsteno profesionālās bakalaura, akadēmiskās un profesionālās maģistra studiju programmas mūzikā un skatuves mākslā, pedagogu izglītībā un doktora studiju programmas mūzikas vēsturē un teorijā, kā arī nodarbojas ar zinātni, pētniecību un māksliniecisko jaunradi.  JVLMA informē par ēkas Raiņa bulvārī 23 otrā korpusa jumta katastrofālo stāvokli. Jau vairākus gadus JVLMA 2. korpusa pēdējā stāvā regulāri applūst griestu segums, radot tālākas problēmas klašu griestiem, sienām, mūzikas instrumentiem. Riskantas un nedrošas kļūst nodarbības šajās klasēs sakarā ar griestu un sienu apmetuma drupšanu. Pūst grīdas segums. Klasēs, kuras ir pakļautas bojājumiem atrodas 12 flīģeļi, ērģeles un datorklase, kurā atrodas arī serveris, kurus nevar pārvietot uz citām telpām. Iespēju robežās JVLMA paši ir remontējuši 2. korpusa jumta segumu, un nu jau tas sastāv no vieniem ielāpiem.  Vēl vairāk šo problēmu saasinājuši pēdējo nedēļu laika apstākļi - sniegs, sals un lietus. Jumta segumā parādījušās jaunas plaisas un caurumi. Lielā mitruma dēļ bojājas telpas un mūzikas instrumenti.  Lai apzinātu iespējamās remontdarbu izmaksas un identificētu iespējamo zemāko cenu jumta remontam, JVLMA ir veikusi cenu aptauju, tirgus izpēti šajā pakalpojumu jomā un zemākais cenu piedāvājums JVLMA jumta remontdarbu veikšanai sastāda 24421,01 latus(tāme pievienota pielikumā).  Vēršam uzmanību, ka JVLMA salīdzinot ar 2008.gadu tika būtiski samazināta valsts budžeta dotācija bāzes izdevumu segšanai, kuru piešķir atbilstoši Ministru kabineta 2006.gada 12.decembra noteikumiem Nr.994 „Kārtība, kādā augstskolas un koledžas tiek finansētas no valsts budžeta līdzekļiem”. Bāzes finansējums 2008.gadā JVLMA bija 3 028 047 lati, taču kopš 2010.gada tas samazināts līdz 1 654 819 latiem, kas ir par 45% mazāks nekā 2008.gadā. Turklāt, pašlaik piešķirtās valsts budžeta dotācijas apmērs ir par 23% mazāks nekā aprēķinātais bāzes finansējums atbilstoši MK noteikumiem Nr.994, kas norāda uz to, ka JVLMA kopš 2009.gada ir īstenojusi savu darbību ierobežota un nepietiekama finansējuma ietvaros. Faktiski, lai nodrošinātu pilnvērtīgam studiju procesam pietiekošu finansējumu, visi augstskolas pašu ieņēmumi (2013.gada plāns 100 592 lati, t.i., 6% no valsts budžeta dotācijas apmēra 2013.gadā) ir jānovirza mācību procesa nodrošināšanai. Papildus minētajam, JVLMA 2013.gadā salīdzinot ar iepriekšējiem gadiem ir pieauguši izdevumi, kas nepieciešami, lai nodrošinātu iestādes uzturēšanas izdevumus, t.sk., izdevumi par apkuri, elektrību, ūdeni un kanalizāciju.  Līdz ar to, JVLMA pašreiz nav iekšēju resursu, lai nodrošinātu JVLMA ēkas Raiņa bulvārī 23 otrā korpusa jumta neatliekamo remontdarbu veikšanu.  JVLMA ir veikusi virkni darbību, lai varētu līdzekļus jumta remontam piesaistīt no Eiropas Savienības struktūrfondiem, JVLMA ir piedalījusies Vides un reģionālās attīstības ministrijas pārraudzītajā projektā Energoefektivitātes nodrošināšanai, kura sagatavošanas procesā tika veikts ēkas energoaudits, un jumta seguma sliktā stāvokļa dēļ ēkas siltuma zudumi ir apzināti, kā rezultātā bija plānots veikt jumta siltināšanu un nomaiņu. Taču šis energoefektivitātes projekts netika atbalstīts. Papildus minētajam, ERAF projekta ietvaros JVLMA ir renovējusi ēkas fasādi Raiņa bulvāra pusē, bet finanšu nepietiekamības dēļ jumta seguma nomaiņa netika iekļauta šajā projektā.  Arī no Kultūras ministrijas budžeta 2013.gadā nav iespēju piešķirt papildus finansējumu JVLMA neatliekamu remontdarbu veikšanai. Kultūras ministrijas budžetā dotācija augstskolām infrastruktūras remontam un modernizēšanai netika paredzēta kopš 2009. gada finansējuma samazināšanas brīža, un JVLMA visus remontdarbus iespēju robežās ir veikusi no pašu ieņēmumiem.  2012.gada budžeta grozījumos piešķirtais finansējums 15 000 lati neatliekamiem remontdarbiem, tika izlietots steidzamiem klašu remontiem. Klases atradās katastrofālā stāvoklī, šajās klasēs remonts netika veikts kopš 1976.gada un lai varētu turpināt studentu apmācību šajās telpās bija nepieciešams steidzams remonts. Savukārt, finansējums 5953 latu apmērā, kas 2012.gadā tika piešķirts no valsts budžeta programmas „Līdzekļi neparedzētiem gadījumiem” izlietots ģeotehnisko darbu izpētei un ekspertīzei ēkai Kr.Barona ielā 1 , sakarā ar ēkas sienā radušos plaisu.  Ņemot vērā ārkārtējo situāciju un to, ka pavasarī kūstošais sniegs un lietus vēl vairāk pastiprina JVLMA ēkas Raiņa bulvārī 23 otrā korpusa jumta bojājumus un līdz ar to arī klašu stāvokli un mitrums bojā mūzikas instrumentus, JVLMA ēkas Raiņa bulvārī 23 otrā korpusa jumta remontu nevar atlikt un remontdarbu neveikšana var radīt būtisku apdraudējumu personu veselībai un zaudējumus saistībā ar mūzikas instrumentu bojāšanos.  Ņemot vērā izveidojušos ārkārtas situāciju, un nepieciešamību steidzami risināt jautājumu par JVLMA jumta remontu, JVLMA nepieciešami finanšu līdzekļi jumta remontam **24 421 latu** apmērā. Kultūras ministrija un JVLMA ir izvērtējušas iespēju segt izdevumus esošā budžeta ietvaros, bet ne Kultūras ministrijai, ne JVLMA 2013.gadā nav šādu līdzekļu.  Ņemot vērā ārkārtējo situāciju un pamatojoties uz 2009.gada 22.decembra Ministru kabineta noteikumu Nr. 1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus”  3. punktu, lūdzam piešķirt finansējumu **196 902 latu** apmērā avārijas stāvokļa novēršanai – parka teritorijas atjaunošanas 1.posma izdevumu segšanai Rundāles pils muzejā, VSIA „Latvijas Nacionālais teātris” tehniskajam nodrošinājumam – frekvenču pārveidotāji, apskaņošanas sistēmas, atskaņošanas sistēmas un J.Vītola Latvijas Mūzikas akadēmijai jumta remontdarbu veikšanai. |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts pamatbudžeta programmas 02.00.00 „Līdzekļi neparedzētiem gadījumiem" piešķirt Kultūras ministrijai **196 902 latu**, tai skaitā 131 936 latu Rundāles pils muzejam parka teritorijas atjaunošanas 1.posma izdevumu segšanai, 40 545 latu VSIA „Latvijas Nacionālais teātris” tehniskā nodrošinājuma iegādei – frekvenču pārveidotāji, apskaņošanas sistēmas, atskaņošanas sistēmas, kā arī 24 421 latu apmērā J.Vītola Latvijas Mūzikas akadēmijas jumta remontdarbu izdevumu segšanai. |
| 5. | Projekta izstrādē iesaistītās institūcijas | Kultūras ministrija |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projekts neskar sabiedrības intereses. |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2013.gads** | | Turpmākie trīs gadi (tūkst. latu) | | |
| **2014.g.** | **2015.g.** | **2016.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **196,9** | **0** | **0** | **0** |
| 2.1. valsts pamatbudžets | 0 | 196,9 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **-196,9** | **0** | **0** | **0** |
| 3.1. valsts pamatbudžets | 0 | -196,9 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **196,9** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **0** | 0 | 0 | 0 |
| 5.1. valsts pamatbudžets | **0** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēti izdevumu aprēķini pielikumā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. | | | | |

*Anotācijas II, IV, V un VI sadaļa – projekts šīs jomas neskar.*

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Kultūras ministrija |
| 2. | Projekta izpildes ietekme uz pārvaldes funkcijām | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav |

Kultūras ministre                                                           Ž.Jaunzeme – Grende

Vīza: Valsts sekretārs G.Puķītis

2013.04.05. 10:49

2 353

I.Bula

Tālr. 67330257; fakss 67330256

[Inara.Bula@km.gov.lv](mailto:Inara.Bula@km.gov.lv)

A.Alberta

Tālr. 67330259; fakss 67330256

[Arta.Alberta@km.gov.lv](mailto:Arta.Alberta@km.gov.lv)

R.Putniņa

Tālr. 67330288; fakss 67330256

[Roventa.Putnina@km.gov.lv](mailto:Roventa.Putnina@km.gov.lv)